הוועדה לביטחון לאומי, כנסת 25, פרוטוקול מספר 7, 2023-02-27 00:00

צביקה פוגל: בוקר טוב לכולם, במחוזותינו נהוג להתחיל בזמן במיוחד לאלה שכן עמדו בזמן

צביקה פוגל:  אז כמה מילות פתיחה למפגש הזה, ראשית, לכל מי שהספיק לשמוע אותי הבוקר ברדיו או בכל רשת אחרת, אני רוצה להבהיר בשפה שאינה משתמעת לשתי פנים, אני לא מעודד אזרחים לשרוף כפרים

צביקה פוגל:  אז אם מישהו הבין את זה ככה, אני מתנצל על העברית הלא ברורה שלי, לא לזה אני מתכוון

צביקה פוגל:  אני לא אמשיך לפרט את זה כי זה פחות רלוונטי לפה, אבל הדברים חשובים להיאמר, גם קיבלתי הערה בחוץ, אז מן הראוי שאני אבהיר את זה

צביקה פוגל:  אני לא מעודד אף אזרח לקחת את החוק לידיו ולשרוף כפרים

צביקה פוגל:      ולעניינינו, כמו שאתם בוודאי יודעים, אני לא אגלה לכם שום דבר חדש, אנחנו מפתחים עם השנים תלות מאוד מאוד גדולה וגוברת במערכות המחשוב למיניהן

צביקה פוגל:  התלות הזו עלולה לגרום לזה שאנחנו נהיה שבויים, שבויים בידי מי שיפעיל או יפעל לא נכון לתוך המערכות האלה

צביקה פוגל:  בישראל, נקודת התורפה הזו אובחנה לפני הרבה מאוד שנים ולאורך השנים האחרונות התפתחה מערכת מאוד מאוד אמינה של מדינת ישראל שנקראת מערך הסייבר הלאומי, שעומד בראשה היום, וכיבד אותנו בנוכחותו, גבי פורטנוי, והוא גם ייתן לנו סקירה קצת על המערך הזה

צביקה פוגל:       אני מזכיר שהאפשרויות השונות לפעולה נגד מדינת ישראל אל מול מערכות המחשוב יכולות לקרות במספר דרכים

צביקה פוגל:  זה יכול להיות לשבש מידע, זה יכול למחוק מידע, זה יכול לבוא לידי ביטוי בהפצת מידע כוזב או אפילו בגניבת מידע

צביקה פוגל:  כדי להגן על המערכות שלנו במדינת ישראל, הוקם מערך הסייבר הלאומי והוא בעצם מערך הגנתי שנשמע סקירה מקיפה על יכולותיו, כשהמטרה של הדיון הזה בסופו של דבר היא, שאנחנו, כל אלה ששומעים את העניין הזה וחברי הוועדה, ואני מקווה שיצטרפו אלינו עוד חברי כנסת, נדע איך להשתמש ביכולות האלה בעתיד, או איך להמליץ להשתמש ביכולות האלה בעתיד כי אנחנו ועדה, וועדה כמו שלי יכולה להמליץ, לפקח, לבקר, וזה מה שאנחנו משתדלים לעשות בדרך הטובה ביותר

צביקה פוגל:       אז אני אפסיק לדבר ואני אשאיר את הבמה לך, גבי

צביקה פוגל:  אני מתנצל מראש על שני דברים, האחד, אני כנראה אאלץ לעצור פה אותנו לחמש דקות לרוץ להצביע בוועדת הכנסת ולחזור לפה, זה גם קורה למי שחבר ביותר מוועדה אחת, אין לי ברירה אלא רק לרוץ לשם

צביקה פוגל:  והדבר השני, אנחנו נצטרך לסיים קצת לפני השעה 11:00 כי אנחנו הולכים לעשות ישיבת סיעה באביתר, וחשוב מאוד שאני אהיה נוכח שם, אז אני מתנצל מראש על שני האירועים האלה

צביקה פוגל:  גבי, הבמה שלך

גבי פורטנוי: אז קודם כל תודה ואני שמח על ההזדמנות

גבי פורטנוי:  כפי שציינת, מר פוגל, אני מאמין שתחום הסייבר בעולם ובטח במדינת ישראל, חשיבותו לביטחון הלאומי היא קריטית ונכון שהוועדה תכיר ונכון שנעסוק בזה

גבי פורטנוי:  אני אדבר קצת על המערך ואז דווקא אני אעבור על איך אנחנו מגנים על מדינת ישראל, ויפה לראות את הפורום הזה והרבה מהשותפים שלי פה ולא עושים סייבר לבד

גבי פורטנוי:       (הצגת מצגת)     מבחינת החזון, אתם יכולים לראות מרחב דיגיטלי אמין ובטוח, מאפשר את היתרונות של עולם מחובר ומשגשג, כאשר איך לוקחים את הטכנולוגיה ואת ההיצע הטכנולוגי, שמדינת ישראל היא מהמדינות המובילות בעולם, ומחבקים אותה אבל עושים את זה אמין ובטוח? כך שכל מי שמשתמש בה יוכל להנות וכמובן לאפשר למדינת ישראל לשגשג

גבי פורטנוי:      מבחינת הייעוד, הדגשתי פה כמה דברים

גבי פורטנוי:  קודם כל לא שכחתי את המילה הגנת סייבר, אבל דווקא אני רוצה לבוא ולציין

גבי פורטנוי:  מאמץ לאומי משותף

גבי פורטנוי:  זה לא מערך הסייבר יגן על, אלא זה מאמץ לאומי, אני גם יכול להוסיף בסוגריים את הבינלאומי המשותף

גבי פורטנוי:  סייבר לא עושים לבד

גבי פורטנוי:  לביטים אין גבולות מוגדרים ולכן צריך להבין את זה, זה עמוק

גבי פורטנוי:  אז קודם כל ממשלה, מגזר ציבורי, הממסד הבטחוני הפרטי, וכמו שאמרתי גם הבינלאומי, לאפשר את אותו אמון דיגיטלי אמין ובטוח בין אנשים, בין ארגונים וכמובן בכל מה שקשור לתהליכים וטכנולוגיה, וזה בא לידי ביטוי בעולם של פרטיות, יש פה איזון דק בין השמירה על פרטיות לבין הרצון להגן, זה בא לידי ביטוי בניהול הסיכונים, זה בא לידי ביטוי במשילות, באתיקה, ואנחנו פה בוועדה גם בעולם של שקיפות

גבי פורטנוי:      מבחינת התפקידים, אני לא אכנס לכל התפקידים, אבל קודם כל כמו שאמרתי קודם זה להוביל יחד, אני רוצה לדבר על המודעות

גבי פורטנוי:  אם היינו מודעים לסכנות בצורה מיטבית, אני חושב שהיינו פותרים, לא רוצה להגיד באחוזים, אבל נגיד 30% מהסכנות בסייבר

גבי פורטנוי:  אני לא רוצה לשאול פה את הפורום, שאף אחד גם לא יגיד לי, אבל אני לא בטוח שהסיסמה לטלפון היא מהטובות שיש, או שהסיסמה למחשבים שלכם היא מהטובות שיש, אני אגיד יתרה מזאת ופה אולי כן תענו לי, האם יש למישהו אנטי-וירוס על הטלפון שלו? אני מאמין שאף אחד לא יצביע

גבי פורטנוי:  אז הנה אף אחד לא הצביע, הנה רק לך יש

גבי פורטנוי:  וגם לי

גבי פורטנוי:  אבל צריך להבין ככל שנעלה את המודעות ואנחנו מתפקידנו להעלות את המודעות, כך נדע להתנהג טוב יותר בממד הזה

גבי פורטנוי:      הדבר השני שאני רוצה לציין בתפקידים זה תחום החירום

גבי פורטנוי:  מלחמת אוקראינה-רוסיה שמה את מרכיב הסייבר בחזית, זה לא המרכיב הבלעדי הוא חלק מהלחימה הקינטית, אבל אנחנו רואים שם תעשייה מרובה

גבי פורטנוי:  אבל לי חשוב פה לציין, מי שמעמיד את אוקראינה על הרגליים זה גם ארצות הברית, בריטניה וגרמניה, אבל גם מיקרוסופט, גם אמאזון וגם גוגל

גבי פורטנוי:  חברות גדולות לוקחות צד במלחמה ומחליטות לעזור לאחד הצדדים

גבי פורטנוי:  לנו זה משהו שמחייב ללמוד אותו

גבי פורטנוי:  אחד, קודם כל הקונפליקטים באזור לא נגמרו ואנחנו צריכים לעבוד עם החברות האלה כמו שאנחנו עובדים עם מדינות ביחסי שיתוף פעולה אסטרטגיים ומכאן החשיבות לבוא וללמוד וכמובן להיות מוכנים לחירום גם בממד הסייבר

גבי פורטנוי:      והדבר האחרון, כמובן, עולם של מדיניות, גם לייצר אסטרטגיה לאומית, ואנחנו בעיצומה של כתיבת אסטרטגיה לאומית לשלוש השנים הקרובות ובהסתכלות שנים קדימה

גבי פורטנוי:  ולא פחות חשוב, ונדבר על זה וליאת תרחיב על זה

צביקה פוגל: שלוש שנים זה נותן מענה לקדמה ולטכנולוגיה?     

גבי פורטנוי: העולם המשוגע הזה שאנחנו נמצאים בו של האצה טכנולוגית, אז אם אתה רוצה לקצר לטווח קצר זה לחודשים, ואם אתה רוצה לתכנן לטווח ארוך זה שנתיים-שלוש ואם אתה רוצה לייצר אסטרטגיה זה להיום

גבי פורטנוי:  אבל, ברמת העיקרון, זה בסוף אל מול ההשתנות המאוד גדולה

גבי פורטנוי:  ראינו רק ש-chat GPT נכנס, מה קרה לעולם ה-AI בעולם, יצר טלטלה, זה בדיוק השינויים האלה, ולכן מעל שלוש שנים זו כבר נבואה

גבי פורטנוי:  אבל כמובן שנסתכל גם מעבר לזה, בהקשר הזה

גבי פורטנוי:  והדבר האחרון בהקשר של מדיניות זה כמובן רגולציה שחייבים גם לעשות מעשה, ואנחנו נרחיב על זה

גבי פורטנוי:      יש פה את השקף על המבנה

גבי פורטנוי:  אני חייב להגיד על מערך הסייבר, אחד, מערך לא גדול ביחס למקביליו בעולם, זה גוף שהוא קודם כל אזרחי, טכנולוגי ומבצעי

גבי פורטנוי:  אנחנו עובדים מאוד מאוד חזק בזיקה לממסד הבטחוני, אבל אנחנו אחראים על ההגנה של המשק ומפה הסיבה להקמתו

גבי פורטנוי:  מה שעשינו לאחרונה, באמת אפשר לראות פה חטיבת הגנה מאוד משמעותית שכל מרכיבי ההגנה שלה במקום אחד

גבי פורטנוי:  דגש שלנו לטכנולוגיה ברמת המדינה ולאו דווקא טכנולוגיה למערך

גבי פורטנוי:  היחידה הביומטרית שמאוד מאוד חשובה, הסיפור של הזדהות חכמה, בכלל בעולם ובטח בישראל סופר חשובה ויכולה לתרום להגנה בסייבר

גבי פורטנוי:  וכמו כל ארגון, בניין כוח אם, אם זה קש"ח מדיניות אסטרטגיה וכו'

גבי פורטנוי:      מפה, אני עובר עכשיו להסתכל על איך המדינה מגינה על עצמה בסייבר, ואני קורא לזה סייבר בצבעים

גבי פורטנוי:  אמנם זה הדגל הלא נכון של המדינה, אבל אני ארגנטינאי אז מותר לי

גבי פורטנוי:  אז בהקשר הזה זה אדום

גבי פורטנוי:  אני מגיע מ-30 שנות צבא, אנחנו מורגלים להסתכל על הצד האדום ולפעול אל מול הפעולות שלו

גבי פורטנוי:  אז בצד האדום, כמובן האויבים הקלאסיים של מדינת ישראל, איראן איראן איראן כשזה קשור לסייבר

גבי פורטנוי:  חיזבאללה, אבל חשוב לציין כפרופסי של איראן ולכן היכולות עולות שם בסדרי גודל

גבי פורטנוי:  אותו דבר החמאס שניזון ממה שקורה ומשפר את הפעילות שלו

גבי פורטנוי:  ארגוני פשיעה אנרכיסטים וכו' וכו'

גבי פורטנוי:       אז כמו שאמרתי, אנחנו מוטרדים מהחיבור הזה של איראן וחיזבאללה גם במסגרת המגמות העולמיות, אי אפשר להתעלם מהחיבור עכשיו של רוסיה עם איראן, שוב בהקשרי הלחימה, אבל אנחנו מסתכלים על זה בהקשרי הסייבר וזה מטריד, והמלחמה או היריבות בין סין לארצות הברית, כמובן שגם משפיעה עלינו בהקשרים האלה, כחלק מאותן מגמות עולמיות

גבי פורטנוי:  זה בצד של האדום

גבי פורטנוי:      בצד של הכחול, כמובן, וזה הסיפור הגדול של מערך הסייבר, זה להגן על הנכסים שלו

גבי פורטנוי:  אנחנו רוצים להגביר את החוסן על הנכסים, בתחילה הכי משמעותיים שלנו, שאלו התשתיות המדיניות הקריטיות, לאחר מכן כל המגזר הממשלתי או הסקטורים הממשלתיים הציבוריים ולאחר מכן כמובן, כל המשק בהסתכלות הזאת ובתיעדוף הנכון

גבי פורטנוי:  אבל זה הסיפור הגדול של המערך

גבי פורטנוי:       באמצע, יש את המרחבים, אני קורא לזה מרחב האינטרנט, אז בלבן זה מרחב האינטרנט הגלובלי, שם האויב שם את התשתיות כדי לתקוף את מדינת ישראל או כדי לתקוף בעולם, וככל שנקיים יותר ויותר שיתופי פעולה עם מדינות, ושוב אני מזכיר, לביטים אין גבולות פיזיים, וככל שנקים יותר בריתות עם מדינות ובריתות ביחד עם החברות הטכנולוגיות הענקיות, כך נגן יותר טוב על מדינת ישראל

גבי פורטנוי:      שוב, אם אנחנו מדמים את זה לגדר, אם אנחנו נייצר שיתופי פעולה בתוך המזרח התיכון לדוגמה הסכמי אברהם, הגדר שלנו למול איראן תלך ותתעצם

גבי פורטנוי:  זה מה שצריך לבוא ולדמיין אותו

גבי פורטנוי:  והדבר השני, זה כמובן התכלת, שם אנחנו רוצים להקים את כיפת הסייבר, באנלוגיה לכיפת ברזל, ואני אעמיק על זה כמובן אחרי זה

גבי פורטנוי:      אני מתחיל רגע בתיאור של האדום בהקשרים האלה

גבי פורטנוי:  אז דיברתי על האויבים שלנו, האויבים הקלאסיים ולא רק זה, גם ארגוני הפשיעה והאנרכיסטים בהקשר הזה שגם עליהם צריך לתת את הדעת

גבי פורטנוי:  אבל מה שעשינו לאחרונה ושמנו דגש, זה לא רק ההסתכלות מהאדום אל עבר לכחול, אלא גם בואו נראה מה קורה בסקטורים, נראה מה מצבם, וכמובן למול איום הייחוס כך נדע להרים את החוסן

גבי פורטנוי:       מה שמופיע באדום זה לאו דווקא מה שקורה אצלנו במדינת ישראל, אלו הסקטורים המטורגטים ביותר בעולם

גבי פורטנוי:  אז אפשר לראות שם את האנרגיה והשלטון המקומי, וכמובן המגזר הפיננסי שם נמצא כל הכסף

גבי פורטנוי:  המחקר אצלנו זה כל מה שקשור לעולמות החינוך והאקדמיה, שם יש את הסודות ואת המו"פ, וכל אחד יכול לדמיין מי התוקפים שם וכו', אתם יכולים גם לראות את זה לבד

גבי פורטנוי:  למה הטרנדים האלה חשובים? כי שוב, גם אצלנו צריך לבוא ולהשפיע ולראות, שוב, אותה לחיצה על כפתור שב-milliseconds מגיעה לבית חולים בארצות הברית, ובאותה מידה מגיעה גם להלל יפה אצלנו במדינת ישראל, ולכן בתי החולים צריכים להיות ערוכים כחלק מהטרנד העולמי, ולא רק כמובן, גם אל מול מה שאנחנו רואים באדום

גבי פורטנוי:      קצת להבין את המגמה

גבי פורטנוי:  נתחיל ככה, האיראנים

גבי פורטנוי:  האיראנים הבינו שממד הסייבר זה ממד שטוב לפעול בו

גבי פורטנוי:  אחד, ביחס לטנקים ומטוסים והגנת טילים, זה לא יקר

גבי פורטנוי:  והם מעצימים את התקיפות שלהם בסייבר כל הזמן

גבי פורטנוי:  זה חלק ממגמה עולמית

גבי פורטנוי:  בסוף מבינים פושעי הסייבר, או מדינות מבינות בצד הלא נכון של המשוואה, בצד של הרעים, מביאים שלתקוף בסייבר זה יחסית פשוט

גבי פורטנוי:  תשימו לב, אם אתם תוקפים בית חולים במלחמה, למשל אוקראינה-רוסיה, רוסיה תקפה בית חולים זה פשעים כנגד האנושות

גבי פורטנוי:  תקפו לנו את הלל יפה לא קרה שום דבר, ממשיכים

גבי פורטנוי:  300 ומשהו בתי חולים הותקפו בשנת 2022 בארצות הברית, ומספר דומה בצרפת

גבי פורטנוי:  לא קרה שם דבר, הסיפור של נורמות וערכים בסייבר, זה עולם שהולך ומתעצב, ואנחנו צריכים להיות חלק ממנו, אבל צריכים להיות מודעים לזה שזה גדל כל הזמן ולא בשביל לאיים אלא בשביל להבין את התופעה

צביקה פוגל: זה גדל בסדרי גודל האלה בכל שנה?     

גבי פורטנוי: פחות או יותר

גבי פורטנוי:  אז הסתכלנו רגע על האיום

גבי פורטנוי:  עכשיו אני מסתכל רגע מהצד השני, איך אנחנו עובדים אל מול האויבים שלנו, וזה בעיניי הקסם

גבי פורטנוי:  אם אתם שואלים אותי איפה היתרון היחסי של מדינת ישראל בסייבר ביחס לכל העולם, זה הקסם הזה

גבי פורטנוי:  אנחנו קוראים לו האורגן

גבי פורטנוי:  שיתוף הפעולה בתוך הגופים הביטחוניים של מדינת ישראל הוא יוצא דופן

גבי פורטנוי:  אני מגיע אחרי 30 שנות מודיעין ולראות את הקהילה ככה עובדת בצמידות אל מול האויבים שלנו מבחוץ, זה באמת אירוע שמעורר השתהות והשראה

גבי פורטנוי:       אפשר לראות פה את צה"ל, זה 8200 חטיבת ההגנה בסייבר, המוסד, השב"כ, המלמ"מ, יש פה את נציג המל"ל שהוא חלק אינהרנטי באורגן הזה

גבי פורטנוי:  אמנם לא מופיע פה הלוגו, אבל הוא חלק אינהרנטי באורגן הזה

גבי פורטנוי:  ובאמת אני חושב שאנחנו, אל מול איראן, חמאס וחיזבאללה, שוב זה הגנה

גבי פורטנוי:  לא לעולם חוסן, ומצליחים מידי פעם, אבל אנחנו פועלים בצורה מיטבית וזה באמת יתרון יחסי משמעותי

גבי פורטנוי:      חלק מהאדום, אמנם בהסתכלות קצת אחרת זה עולם פשיעת הסייבר, אתם יכולים להבין, ואנחנו פה מדברים על ביטחון לאומי, זה חלק מפשיעת סייבר, בטח במדינה כמו ארצות הברית, שמגיעה לידי 130 מיליארד דולר נזק מפשיעת סייבר, זה כבר משהו שפוגע בביטחון הלאומי

גבי פורטנוי:  אנחנו הבנו שאנחנו צריכים, קודם כל אל מול הנתונים שאתם רואים פה, להתארגן קצת אחרת, גם התשלום הממוצע על פשיעה הולך וגדל משמעותית בסדרי גודל

גבי פורטנוי:       אנחנו יכולים לבוא ולראות שהתחזית היא גם פה, שוב, חברות מסחריות אומרות לנו שיש עליה כל הזמן, לצערי אני יכול לבוא ולהגיד לכם, יש מעט דיווחים במדינת ישראל על פשיעת סייבר, ומה שחשוב להבין, התוקפים שלנו בוחרים את היעדים

גבי פורטנוי:  אם פעם הם ריססו ואמרו אני אגיע, והגיעו להלל יפה לא הבינו שזה בית חולים שאין לו משאבים והוא גם לא ישלם, עזבו את זה

גבי פורטנוי:  אבל מבינים היטב לאן ללכת כדי לראות, אפרופו למה מגיעים לבתי חולים כי זה ישר אצלנו נתפס בפגיעה בחיי אדם

גבי פורטנוי:  ולכן הם יודעים שיש סיכוי שישלמו שם, וישלמו שם הרבה

גבי פורטנוי:  אז אנחנו צריכים להבין את זה שהם מטרגטים היטב

גבי פורטנוי:  אפרופו אירועי הטכניון וכל מה שהיה לנו לפני שבועיים

גבי פורטנוי:      והדבר האחרון שאני אגיד על פשיעת הסייבר בהקשר של הצד הזה, אפשר לראות פה את הציור של הבית הלבן, את גברת אן הויברגר, היא הסגנית ליועץ לביטחון לאומי לנשיא בסייבר

גבי פורטנוי:  וכדי להילחם, אפרופו לא עושים את זה לבד, הקימו פורום ה-CRI נקרא, של 37 מדינות שנלחמות ביחד בפשיעת סייבר

גבי פורטנוי:  שוב, אמרתי לכם כשקבוצת התקיפה קונטי תוקפת, זה לא משנה בכלל האם זה מגיע לישראל, לארצות הברית לגרמניה או במקרה הזה, לקוסטה ריקה

גבי פורטנוי:       בקוסטה ריקה הנשיא הכריז על מצב חירום לאומי כי הם פגעו במערכת גביית המיסים

גבי פורטנוי:  והם לא הצליחו לגבות מיסים במדינה והם הכריזו על מצב חירום לאומי, ולכן גם את זה צריך להבין, ולכן הסיפור הזה פה של עבודה משותפת הוא מאוד מאוד חשוב

גבי פורטנוי:  מה עשינו בשביל זה? הקמת את ה - - -, אנחנו בשלבי הקמה שלו

גבי פורטנוי:  קובי מהמשטרה נמצא פה, אחד המרכיבים המשמעותיים שלה, אנחנו יושבים פה, שוב אתם יכולים לראות את הנציגים, משטרת ישראל, הרשות להגנת הפרטיות, הרשות להלבנת הון, השב"כ שנמצא בממד הזה שבין ריגול לפשיעה במרכיבים האלה, או בין טרור לפשיעה במרכיבים האלה, ואנחנו יושבים ביחד ומנסים לתת מענה מדינתי גם לעולמות פשיעת הסייבר, גוף שהולך ומתהווה

גבי פורטנוי:  אז אם אני מסכם את הצד האדום שלנו, 50 גוונים של אדום

צביקה פוגל: הזכרת את החמאס בהתחלה, וציינת שהחיזבאללה הוא פרוקסי של איראן

צביקה פוגל:  חמאס ממי הוא מקבל את הסיוע שלו, את המידע? מאיראן?     

גבי פורטנוי: לא, גם איראן, גם חיזבאללה, ואפשר היום לקנות ב-dark net הרבה מאוד יכולות, וכמובן יכולות שהוא מייצר בעצמו

גבי פורטנוי:  יש לו יכולות

צביקה פוגל: יש לו?     

גבי פורטנוי: כן

גבי פורטנוי:  אפילו יכולות טובות

גבי פורטנוי:  בצד הכחול, אז אנחנו מתחילים כמובן ביהלומים שבכתר

גבי פורטנוי:  אנחנו עובדים אל מול התשתיות המדיניות הקריטיות

גבי פורטנוי:  אתם יכולים לראות כ-50 גופים, חלקם באחריות המערך, חלקם באחריות השב"כ, וחלקם באחריות המלמ"ב שאנחנו מגדירים אותם כתשתיות מדינתיות קריטיות, הם מקבלים ציון בין 1-5 מה שאני יכול לבוא ולהגיד לכם, אנחנו משתפרים בהגנה שלהם בצורה מתמדת

גבי פורטנוי:  עלינו מ-3

גבי פורטנוי: 88 ממוצע בשנת 2021, אנחנו כבר על 4

גבי פורטנוי: 12

גבי פורטנוי:  זה אומר שהגופים האלה מבינים היטב את האיום והם כל הזמן מתקדמים בהגנה, זה לא קל, זה משהו שצריך לתחזק אותו

גבי פורטנוי:       אני מדמה את זה תמיד בריצה במדרגות נעות, ולפעמים אפילו הקצב מתגבר כדי שתספיק לעמוד אפילו במקום, בטח ובטח כשאתה רוצה לבוא ולהתקדם

גבי פורטנוי:  אז אתם יכולים לבוא ולראות פה חלק מהגופים

גבי פורטנוי:      יותר מעניין, זה ה-500

גבי פורטנוי:  שוב, אל תתפסו אותי על המספר, זה רק כדי לתת את המודל

גבי פורטנוי:  עבודה צמודה עם המשרדים הרלוונטיים, ובתוך המשרדים הרלוונטיים

גבי פורטנוי:  היחידות המגזריות יש להם יחידות סייבר, חלקם ברמה מאוד מאוד טובה, חלקם הולכת ונבנית ואנחנו עובדים עם הסקטורים הממשלתיים

גבי פורטנוי:  זה מאוד מאוד חשוב

גבי פורטנוי:  אם אנחנו רוצים לבוא ולהגדיל את משטח, לא התקיפה אלא את משטח ההגנה, חייבים לעבוד עם משרדי הממשלה

גבי פורטנוי:  כלומר, זה לא אנחנו, עד שאנחנו נבין מה קורה בעולם הפיננסי ייקח שנים, ולכן לעבוד עם המגזר הפיננסי, עם המשרד הרלוונטי, עם משרד האוצר, ולראות שעושים סייבר פה ביחד, בעינינו מאוד מאוד חשוב

גבי פורטנוי:       איפה אני מסמן את הבעיות שלנו? אפשר לראות בצד שמאל, מגזר ה-IT אין לו רגולטור היום במדינת ישראל

גבי פורטנוי:  אתה רוצה להקים חברת IT? אתה שם ארבעה מחשבים קושר אותם ביחד מתחת לשולחן ואתה פותח חברת IT במדינת ישראל

גבי פורטנוי:  באופן לא מפתיע, כל התקיפות נעשות או בקווי התקשורת, בספקיות התקשורת של מדינת ישראל, או דרך חברות ה-IT, ולכן אנחנו חושבים שצריך רגולציה גם בנושא הזה, כדי לראות שאנחנו ממשמים את ההגנה בסייבר בצורה מיטבית

גבי פורטנוי:  יש שם לא מעט תקיפות ואחרי זה נראה גם קצת מספרים

גבי פורטנוי:      דיברנו על רגולציה

גבי פורטנוי:  יש היום רגולציה על התשתיות המדיניות הקריטיות במסגרת חוק להסדרת הביטחון

גבי פורטנוי:  כל השאר לא מרוגלץ, ולכן רצינו לצלול מעט על הרגולציה

גבי פורטנוי:  מה שאנחנו באים ואומרים, בואו ניישר קו אל מול העולם, אבל ליאת תעשה את זה יותר טוב ממני, אז ליאת בבקשה

ליאת גורפינקל: תודה

ליאת גורפינקל:  אז בהמשך למה שראש המערך הציג, של רעיון מסדר של תפיסת הגנה רחבה, גם כאן באזורי הרגולציה אנחנו רוצים לעשות שימוש בכלי מדיניות שלמעשה יעלו את רמת ההגנה

ליאת גורפינקל:  אם דיברנו על הגנה על נכסים, אם דיברנו על הגברת החוסן על אותם נכסים, אנחנו רוצים להגיע מתוך תפיסה לאומית רחבה, ולייצר כאן כלים שיתנו לאותם רגולטורים באותם סקטורים כלים גם בקביעת סטנדרטים אחידים בהגנה בסייבר, וגם, לצורך העניין, ביכולות פיקוח ואכיפה על מילוי אותם סטנדרטים

ליאת גורפינקל:       ומה אנחנו אומרים? אנחנו אומרים שבעצם, כמו שראש המערך אמר, יש את התגברות איומי הסייבר, המורכבות שלהם, שכלול היכולות של התוקפים

ליאת גורפינקל:  מצד שני יש את הטכנולוגיה המואצת ואת התלות הגוברת של הארגונים של המשק בדיגיטציה, ובעינינו גם יש היעדר של הפנמת הסיכון, ככל שאתה לא מרים את רמת הגנת הסייבר שלך בארגון, אתה יכול בעצם להינזק באופן שקשה לך לחזות אותו, וגם את היעדר העלות הכוללת של הגנה של נזקי סייבר

ליאת גורפינקל:  זאת אומרת, הגנה בוודאי תהיה, יש השקעה משאבית, יש השקעה כלכלית אבל הנזק שעלול לקרות תקיפת סייבר הוא הרבה יותר רחב ומשמעותי

ליאת גורפינקל:  גם הטכניון, גם בית חולים הלל יפה יכולים להעיד על זה

ליאת גורפינקל:      אז מה בעצם אנחנו רוצים לקדם? שמירה של הרציפות התפקודית בראייה לאומית

ליאת גורפינקל:  מתוך הרצון להסדיר בכלים רגולטורים את הסטנדרטים שיהיו לסקטורים בהיבטי הגנת הסייבר

ליאת גורפינקל:  הרכיבים המרכזיים מבחינתו, ואנחנו מסתכלים על חקיקה משווה בעולם, הדירקטיבה האירופאית עברה לפני מספר חודשים, שמדברת בדיוק על זה, על החלת סטנדרטים ברורים בסקטורים משמעותיים ואנחנו מדברים על החלת חובת סיכון, זאת אומרת מה סטנדרט ההגנה שיהיה בסקטורים אל מול חובת דיווח על אירועי סייבר? והחובות האלה יושתו על הרגולטורים עם סמכויות פיקוח ואכיפה משמעותיות

ליאת גורפינקל:  חובת דיווח אנחנו גם - - -     

צביקה פוגל: יש לכם היום סמכויות אכיפה?     

ליאת גורפינקל: לנו אין היום סמכויות אכיפה, אנחנו גם לא מעוגנים בחקיקה רק בהחלטות ממשלה ואין לנו סמכויות כלפי המשק

ליאת גורפינקל:  אבל שוב, אני רוצה לדייק, סמכויות אכיפה של חובת ניהול הסיכון לא היו בידי מערך הסייבר, אנחנו רוצים מתוך ראייה לאומית רחבה, שזה בדיוק מה שהציג ראש המערך, אנחנו בעצם רוצים להקנות את הכלים האלה לרגולטורים, לחלקם יש, לא בהיבטים של חקיקת סייבר, לחלקם יש מתוך פרשנות רחבה מאוד של לנסות ליצוק תוכן לעולם המתקדם, מתוך חקיקה שעלולה להיות לפעמים מאוד מיושנת ואנחנו רוצים גם חובת דיווח ברורה, ששוב, לחלק מהרגולטורים יש, ויש רגולטורים חזקים, אבל לחלקם הגדול אין, וגם שם היינו רוצים להסדיר את זה

ליאת גורפינקל:       אנחנו גם היינו רוצים חובת דיווח על אירועי סייבר, כדי שתהיה לנו הראייה הרחבה והמתכללת, כשהאפשרות לפעול תהיה על הרגולטורים

ליאת גורפינקל:  כמו שראש המערך ציין, מבחינתו קריטי מאוד להוסיף את הארגונים, את הסקטורים החיוניים, כשהסקטור של הטכנולוגיה, MSP הוא הסקטור המרכזי

ליאת גורפינקל:  גם שלטון מקומי, גם אקדמיה, בשולי החדשות היה דיווח על התקיפה בטכניון

ליאת גורפינקל:  כמו שאמרתי, מי שלצורך העניין יאכוף את זה, יהיו הרגולטורים, ומבחינתנו מה שחשוב לנו זה סמכויות למערך הסייבר למימוש תפיסת ההגנה של כיפת הסייבר על מנת שאנחנו נוכל להביא את הדברים היפים האלה שראש המערך הציג, אנחנו צריכים את הסמכויות שלנו בהיבטים האלה

איילת לוי נחום: יש התקדמות בנושא הזה של ועדת חקיקה מסודרת? זה כבר מ-2018 לפחות הסיפור הזה

ליאת גורפינקל: ב-2018 הייתה תפיסה שהיא שונה לחלוטין, אפשר לדבר על זה

ליאת גורפינקל:  טיוטת החוק מסדירה יותר סמכויות מבצעיות למערך

ליאת גורפינקל:  כאן אנחנו מדברים על רגולציה בהיבטי הגנת סייבר

ליאת גורפינקל:  למעשה עשינו חישוב מסלול מחדש, ממש בימים אלה אנחנו עומלים על טיוטת החוק

ליאת גורפינקל:  זו תהיה חקיקה שהיא שונה, לא החקיקה של 2018, ועם זה אנחנו נצא לסבב למול הרגולטורים על מנת להבין האם הם רואים עין בעין איתנו, אנחנו רוצים לחזק אותם, ומשם זה גם יהיה שימוע ציבורי

ליאת גורפינקל:  יהיה לנו תהליך אבל אנחנו רוצים להגיע חזקים ובצורה שונה לחלוטין מ-2018

גבי פורטנוי: שוב, מה שחשוב פה להבין, ואמרתי, מאמץ לאומי משותף ואני מתכוון לזה

גבי פורטנוי:  זה בסוף לראות איך מגינים על מדינת ישראל, ואם אנחנו מגינים, אז יש את המערך אבל הוא חל מ-ecosystem שלם , אנחנו צריכים את הרגולטורים ולכן אנחנו צריכים להביא להם את אותן סמכויות

גבי פורטנוי:  וגם פה, שמנו מיקוד על 500, שוב אל תתפסו על המספר, הארגונים החיוניים במשק

גבי פורטנוי:  זה לא עכשיו כל המשק, עדיין איפה אנחנו רוצים לבוא - - -     

צביקה פוגל: בהיבט הבינלאומי יש לנו ממי ללמוד את נושא הרגולציות?     

ליאת גורפינקל: כל כך הרבה ממי ללמוד

ליאת גורפינקל:  אם אנחנו רגע מסתכלים בראייה משווה, ב-2018 - - - דירקטיבה אירופאית להגנת סייבר, שלמעשה מדינות האיחוד האירופאי מחויבות היו לאמץ בדיוק את חובת ניהול הסיכון וחובת הדיווח על ארגונים חיוניים באירופה

ליאת גורפינקל:  האירופאיות כבר השיקו את החקיקה שלהם בסביבות 2018

ליאת גורפינקל:  האנשים שנמצאים כאן לא היו האנשים שהיו אז

ליאת גורפינקל:  גם, לצורך העניין, בשנה-שנתיים האחרונות - -         

קריאה: שלוש וחצי השנים האחרונות

ליאת גורפינקל: האוסטרלים השיקו בליץ של חקיקה בדיוק בהיבטים האלה, בהיבטים רחבים גם יותר, אבל באזורים גם של רגולציה שהיא רלוונטית להגנת סייבר, האמריקאים גם מדברים על חובות דיווח, הם מתנהלים שם קצת אחרת, יש להם עדיין catch-up לעשות, הם השיקו את החקיקה שלהם בחצי השנה האחרונה

ליאת גורפינקל:  אבל אם אנחנו מסתכלים, האירופאים כבר נמצאים בשלב השני, של עדכון החקיקה והרחבת החובות והרחבת הסקטורים והרחבת הארגונים שהם, לצורך העניין, יהיו תחת הרגולציה הזו

ליאת גורפינקל:  אנחנו ממש רק בראשית הדברים

גבי פורטנוי: אז אני אהיה פחות מנומס ואגיד ב-2012 כשראש הממשלה הקים את מטה הסייבר, זה עוד לא היה מערך, היינו מובילים בעולם

גבי פורטנוי:  היום, בתחום הרגולטורי אנחנו מפגרים בסדרי גודל וחשוב שנעשה את הצעד הזה

גבי פורטנוי:  אני אגיד למה, אני כשנכנסתי לתפקיד הייתי תמים ורציתי להגיד שאדם מבין שכשהוא מאבד את הטלפון הוא מאבד את החיים שלו, אז הוא יהיה מספיק אחראי, אז לא כך הדבר, ולכן צריך רגולציה, ולכן אני חושב שמאוד חשוב להגנת הסייבר

גבי פורטנוי:  שוב, הגברת החוסן בהקשר הזה

גבי פורטנוי:      אז דיברנו על התשתיות המדינתיות הקריטיות, דיברנו על המגזרים הממשלתיים, ועכשיו אני מדבר על ה-500,000 הארגונים של מדינת ישראל, והאנשים, אנחנו רוצים להעלות את המודעות, קמפיינים של סיסמה טובה יותר, של לא ללחוץ על הלינק, של אימות דו שלבי וכו'

גבי פורטנוי:  גם מודעות אפילו למנכ"לים של ארגונים

גבי פורטנוי:  יש לנו את ה-119, לא 911 אלא 119, שזה המוקד, בעצם מרכז 24/7 לדווח גם ארגונים וגם אזרחים, ואני אדבר על מספרים קצת בהמשך

גבי פורטנוי:  וכמובן, לקחת מאגדים מקצועיים, כדי שוב להגדיל את משטח ההגנה בהקשר הזה כמו לשכת עורכי הדין וכו'

גבי פורטנוי:      קצת מספרים בכל זאת, אנחנו ב-119 מקבלים בערך 20,000 שיחות בשנה וזה הולך וגדל כל שנה

גבי פורטנוי:  מתוכן, כ-9,000 הן תחילו של אירוע סייבר שאנחנו באים למנוע

גבי פורטנוי:  את רובם אנחנו גם מצליחים למנוע

גבי פורטנוי:  אפשר לראות פה כשליש מהאירועים זה אירועי פישינג, זו אותה לחיצה על הלינק שלא צריך ואז אתה כנראה חשפת את המספר כרטיס אשראי שלך במקרה הטוב, במקרה הפחות טוב חשפת את הארגון שלך לכדי זה שישתילו לך נזקה, יש לא מעט ברשתות החברתיות

גבי פורטנוי:       אפרופו תופעה שמטרידה את הציבור, זה לא בדיוק סייבר, אבל היום הטרנד לקחת, לפרוץ לעמוד של ארגון או של בן אדם, לשתול שם מסר פוגעני, ומה עושה פייסבוק? סוגרת לך את העמוד

גבי פורטנוי:  כלומר, מה שאנחנו עושים בתהליך סדור עם משרד המשפטים כשאנחנו מזהים משהו פוגעני, אז פונים למשרד המשפטים ואז פונים לפייסבוק וצריכים להוכיח שזה מסר פוגעני חד חד-משמעי חד חד-ערכי ואז אולי הם סוגרים וזה לוקח לפעמים בין שעות לימים, אז פה הבינו איך לעשות את זה, וזה אפרופו כל מיני צורות של סייבר, וכמובן אפשר לראות פה נוזקות, חולשות וכו'

גבי פורטנוי:      מתוך כל הדברים האלה אנחנו ממפים כ-1,000 פלוס אירועי סייבר שללא התערבות המערך, פוטנציאל הנזק היה משמעותי

גבי פורטנוי:  ופה אני רוצה לבוא ולהגיד, קודם כל המשק, במודעות נמוכה לא מספקת, ולכן הרבה מאוד תקיעויות בעולמות ה- small-medium business לעסקים הפרטיים, אנחנו יכולים לראות את הטכנולוגיה

גבי פורטנוי:  זה מה שאנחנו קראנו לו מגזר ה-IT

גבי פורטנוי:  דלת כניסה לפגיעות סייבר משמעותיות ואנחנו רוצים לטפל בזה, ואתם יכולים לראות בהמשך כמובן את כל שאר הדברים

גבי פורטנוי:  הסקטור הממשלתי הוא כמובן, סקטור מעניין, לפגוע בסמלי מדינה, וגם פה אפשר לדמיין מי רוצה לפגוע בנו בהקשרים האלה

צביקה פוגל: לאן הולך הפער בין ה-9,000 ל-1,000?     

גבי פורטנוי: זה בסוף מתקפת דיוק על מישהו פרטי

גבי פורטנוי:  זה כבר תקיפות משמעותיות שאני חושב, ששוות מיליונים למשק בהקשר הזה, בהערכה גסה כמובן

גבי פורטנוי:      עכשיו עברנו מהכחול ללבן, אז אתם יכולים לראות הרבה מדינות שיש לנו קשרים איתם בסייבר, שוב אמרתי, שיש לזה חשיבות מאוד מאוד גדולה

גבי פורטנוי:  נמצא פה נציג משרד החוץ ואנחנו עובדים פה בצמידות

גבי פורטנוי:  אני חושב שגם הסייבר כמטבע קש"חי אבל זה לא רק לנו, אנחנו מסתכלים על זה בהקשרים של איך אנחנו רוצים לבוא ולהגן טוב יותר, ואמיר עובד יחד איתנו בצמידות בהקשרים האלה

גבי פורטנוי:  הסיפור הלא פחות מעניין אתם רואים למטה, זה כבר חברות הענק או החברות הגדולות, אפשר לראות שם את Boeing, חתמנו על הסכם שיתוף פעולה עם Boeing

גבי פורטנוי:  אז תחשבו על זה שכל מטוסי Boeing שטסים בכל העולם, איזה מכ"ם סייבר זה, אבל גם הצי של אל-על הוא Boeing ולכן יש לנו אינטרס של מדינה לבוא ולעבוד יחד איתם ולראות איך אנחנו ממגנים מטוסים בצורה טובה יותר

גבי פורטנוי:      הסכמי אברהם, רכיב הסייבר סופר משמעותי

גבי פורטנוי:  בסייבר-טק האחרון, לפני מספר שבועות היו פה כל הנציגים של הסכמי אברהם יחד עם האמריקאים על אותה - - - בגלוי ואנחנו עושים הגנה משותפת

גבי פורטנוי:  אחד, שיתוף מידע על האויבים ועל פשיעת סייבר, ושתיים, הקמת טכנולוגיות משותפות, תעשייה ישראלית גם זה חשוב לא פחות

גבי פורטנוי:  והסיפור האחרון בקש"ח זה אלבניה

גבי פורטנוי:  אלבניה נתקפת על ידי האיראנים, אמנם היא נתקפת על ידי מיקרוסופט, אבל גם מדינות אחרות בעולם מתקפות את זה שאיראן תקפה אותם בסייבר, וראש ממשלת אלבניה מחליט לגרש את שגרירות איראן מאלבניה

גבי פורטנוי:  כלומר, כבר סייבר במרחב אחר, דיפלומטי כנגד איראן, מאוד מאוד חשוב

גבי פורטנוי:  כמובן שהיום אנחנו עוזרים לאלבניה בצורה משמעותית קדימה ואני יכול לתת לכם עוד הרבה דוגמאות יפות בהקשרים של הקשח

גבי פורטנוי:  שוב, אמרתי לכם אין לזה גבולות וחשוב לייצר פה הגנה ברמה העולמית

גבי פורטנוי:      דבר אחרון שאני אבוא ואגיד, כיפת הסייבר

גבי פורטנוי:  אז הגענו לתכלת, רציתי איזה מרשם מסובך ככה שתבינו שסייבר זה מסובך, בכל זאת, אבל כן, לא כל כך מסובך

גבי פורטנוי:  כיפת הסייבר, בהינתן, ושוב, זה לא אנחנו זה כל יושבי השולחן שיושבים פה, שמייצגים את כל הגופים, נבנה אותה נהיה בקדמת ההגנה ברמה עולמית

גבי פורטנוי:  אז קודם כל הגנה 5-0 מדברת על איסוף מידע

גבי פורטנוי:       איסוף המידע הרלוונטי, שזה מצד שמאל ה- data collection סנסורים מחברות הענק, כמובן מודיעין ייחודי שיש לנו, לבוא ולהטיח אותו בצורה נכונה בעבודה משותפת שלנו עם הממסד הבטחוני בהקשר הזה

גבי פורטנוי:  כלומר, גם המודיעין המאוד אינטימי של מדינת ישראל, וגם המידע המסחרי וכל הדיווחים שמגיעים מהמשק

גבי פורטנוי:  לקחת ולעשות לו את האנליטיקה הנכונה

גבי פורטנוי:  אפרופו היום כלי AI זה הכלי החדש שלנו, ואנחנו רוצים לבוא ולהשתמש ובסוף להשתמש active cyber defense כלומר, הגנה אקטיבית שאנחנו נותנים שירותים למשק, כדי להעלות את רמת החוסן

גבי פורטנוי:  בתוך כך, יש בסוף את הקוקפיטים שלנו, אפשר לראות אותם פה פעם אחת למעלה בשקף, soc של כל מגזר ומגזר, ועל זה את ה-national soc זה החמ"לים שמרכזים את תמונת המצב ואפשר לעשות בעזרתם את הערכת המצב כדי להגן טוב יותר על מדינת ישראל

גבי פורטנוי:       עכשיו, אני אגיד לכם משהו שלמדתי בשנה הזאת בבאר שבע

גבי פורטנוי:  רוב הסוקים של המגזר הממשלתי יושבים באותו מבנה

גבי פורטנוי:  נכנסתי לתפקיד, ואמרתי מה זה ביטים, שכל אחד ישב, כי למשל משרד הבריאות יושב בירושלים, משרד התחבורה יושב בנתב"ג, אמרתי מה זה משנה, זה ביטים, זה לא משנה איפה שיושבים, עדיין אנחנו אנשים, עדיין הממשק האנושי הוא קריטי, וזה שאנחנו יושבים באותו מתחם ביחד זה קריטי ומשפר אותנו בסדרי גודל

גבי פורטנוי:  אז אני פה, בהסתכלות שנתיים קדימה, ארצה לראות את כל המגזר הממשלתי יושב באותו מבנה, אינשאללה גם בבאר שבע גם בהקשרים האלה

גבי פורטנוי:       אז זאת כיפת הסייבר, יש לה הרבה מאוד כבר חלקים בפאזל הזה, היום אנחנו מרכיבים את זה לידי מערכת, ואני חושב שנביא פה בשורה למדינת ישראל

גבי פורטנוי:  כי שוב, כשאתם שואלים את עצמכם מה בין הגנה על הפרטיות לבין הגנה בסייבר, זו נקודת איזון שהממשלה צריכה להחזיק את זה באמת בצורה מאוד מדויקת, כי אם אנחנו באים ומשווים, השמיים הם ציבוריים ואפשר להגן עליהם כמדינה, פה יש מרחבים שהם ציבוריים אבל רובם פרטיים, ולכן, איך הממשלה מגינה? ראיתם פה את המרכיבים שלה, וזו שאלה שאנחנו צריכים כל הזמן ללכת ולדייק

גבי פורטנוי:      אני מסכם, איום שהולך וגדל וצריך להיערך אליו

גבי פורטנוי:  נדרש לרוץ בקצבי סייבר, כיפת הסייבר, אני חושב, כרכיב בניין הכוח המשמעותי

גבי פורטנוי:  הסיפור של חיבורים ושותפויות הוא קריטי, זה מאמץ לאומי משותף ולא סיפור של מערך, והדבר האחרון שלא דיברנו עליו היום, ההון האנושי

גבי פורטנוי:  אנחנו צריכים לטפח את ההון האנושי מבתי ספר עם האוריינות הדיגיטלית, דרך, כמובן, השירות הצבאי באשר הוא, או שירות לאומי, ובסוף להגיע לתעשייה ולהמשיך לייצר פה את מדינת ישראל כ-cyber nation, כמעצמה עולמית בסייבר

גבי פורטנוי:  זה משהו שהוא מאוד מאוד חשוב, ולכן גם הסיפור של ההון האנושי אנחנו מתעסקים

צביקה פוגל: איפה ניתן ללמוד היום את המקצוע הזה שלא במסגרת הצבא?     

גבי פורטנוי: באוניברסיטה, במכללות, קורסים, אינסוף

צביקה פוגל: ואתם משתמשים באנשים עם ההשכלה הזאת?     

גבי פורטנוי: ברור

גבי פורטנוי:  אנחנו משתמשים הרבה, המגזר הממשלתי משתמש הרבה, בטח ובטח התעשייה, והיום אנחנו מנסים לייצר שיתופי פעולה שיראו את ההמשך מבית ספר, אפרופו פרויקטים נפלאים בפריפריה אם כבר שאלת יש פרויקט שנקרא מגשימים

גבי פורטנוי:  לפני עשור, אחוז הילדים, אני מדבר בבריכת הסייבר המשמעותית של מדינת ישראל, היו 3% ב-8200, היום הם כמעט 40% וזה שינוי משמעותי, ויש עוד הרבה לאן לתאר, מפאת קוצר הזמן אני - - -     

עמית הלוי: בהקשר של רגולציה שהזכרת, מעבר למודעות, כל הדברים החשובים שציינת, מה ההצעה שלכם לגבי רגולציה לחברות? דיברתם פה על גוגל, אבל אם בסופו של דבר הרבה מהתופעות האלה עוברות גם דרך רשתות, עד שנדון פה על הקלת רגולציה על גופים פרטיים - - -     

גבי פורטנוי: גם ממשלתיים

עמית הלוי: דברים מהסוג שהצעת, הצעת גם על פרטיים

גבי פורטנוי: בעיקר המיקוד כרגע על 500 הגופים הממשלתיים

עמית הלוי: הבנתי

עמית הלוי:  כלומר, מה הרגולציה שאתה מבקש מאיתנו? שאמרת אנחנו מבקשים

גבי פורטנוי: אנחנו היום יש לנו רגולציה לתשתית מדינתית קריטית, אנחנו רוצים להרחיב את זה ל-500 הגופים החיוניים במדינת ישראל, הרבה מאוד זה סקטורים ממשלתי, אבל יש גם חברות פרטיות למשל אסדות הגז

עמית הלוי: אז קודם כל ההגדרה היא מאוד חשובה

עמית הלוי:  אתה מדבר על חברות ציבוריות שנותנות שירות ציבורי

עמית הלוי:  אסדות הגז היא אמנם חברה פרטית , אבל יש לה משמעויות זה במקרה עניין גם שם סיכון וכו', אז זה מגדיר קטגוריה אחרת

עמית הלוי:  ככל שאתה הולך למישור הפרטי אז זה כמובן ידרוש כאן דיון

עמית הלוי:  אני שואל בהקשר הזה, מה לגבי רגולציה על הרשתות? הזכרת פייסבוק או רשתות חברתיות שגם דרכן נעשות פגיעות סייבר, הרי זה דבר שמדינה, אתה יודע שהמרחב הדיגיטלי שלנו הוא גם מרחב ריבוני ולא צריך להיות הפקר, ומה חשבתם בנושא הזה?     

ליאת גורפינקל: אז כמו שאמרתי, מבחינתנו, הסקטור שכרגע הוא נעדר רגולטור זה הסקטור הטכנולוגי מגזר ה-IT שם לצורך העניין אנחנו רוצים שיהיה רגולטור שיוביל רמת הגנת סייבר באזורים של הארגונים החיוניים באותו סקטור

ליאת גורפינקל:  אנחנו מסתכלים על כל הסקטור, יש את ה-level הגבוה, ושם זו בדיוק השאלה של מה נמצא ב-trash עוד, מה עובר והופך להיות גוף חיוני

ליאת גורפינקל:  גוף חיוני מבחינתו זה גוף שפגיעה בו תהיה פגיעה משקית רחבה עם משמעויות ברמה הלאומית, ולכן אנחנו רוצים, לצורך העניין, לקבוע רמה אחידה של הגנת סייבר לאותם גופים

ליאת גורפינקל:  החשיבות היא, זה מפני תקיפות סייבר

ליאת גורפינקל:  זאת אומרת אנחנו עושים הפרדה מאוד ברורה לגבי תקשורת בין מחשבים, הגנה על מערכות המחשוב באותם ארגונים, לעומת התוכן

עמית הלוי: הסייבר חייב להיות דרך רשתות?     

ליאת גורפינקל: כשאתה מדבר על רשתות חברתיות, בוודאי

עמית הלוי: אז אני שואל למה שיחה עם הרשתות זה תהליך שמתבצע, מתבצע באיחוד האירופי - - - מאוד משמעותי ב-2020, בואו נפתח את השאלה האם זה לא סותר על הסקטור הציבורי, המשמעויות ביטחוניות לייצר חיוב להגנת ישראל אני שואל האם זה מגיע דרך המעטפת שנקראת רשתות חברתיות, אני לא אומר עכשיו מי בדיוק אחראי ועל מי זה יושת כלכלית, כל זה, זה דיון שצריך לדון עליו בנפרד

ליאת גורפינקל: נכון, דיון כבד מאוד

עמית הלוי: אבל מעבר לשיחה הזאת, לחייב את הרשתות שפועלות כאן במרחב הדיגיטלי שלנו באיזושהי הגנת סייבר, במסגרת המחויבות שלנו להגן גם על האדם הפרטי, אגב, שלא יגנבו לו את כרטיס האשראי

עמית הלוי:  זה דיון שצריך לעשות אותו, כלומר זה לא מחויב שהם פטורים מזה לגמרי

גבי פורטנוי: חבר הכנסת הלוי אני אגיד לך שני דברים

גבי פורטנוי:  אחד, יש את פרויקט הנימבוס, זה המעבר לענן של המגזר הממשלתי, גם גוגל וגם אמאזון זכו בו, ויש שם החלטה של הממשלה שה-region שלהם נבנה פה במדינת ישראל כדי לשמור על המידע הרגיש של מדינת ישראל, בתחום תחום הריבונות של מדינת ישראל

גבי פורטנוי:  זה סוג של, נקרא לזה לא רוצה להגיד לזה רגולציה, יותר מדיניות, שבאנו ודיברנו עם החברות

גבי פורטנוי:  בהקשר של מול החברות שוב נצטרך לדון בזה, באיזון בין שמירת הפרטיות של בן אדם בעמוד הפייסבוק שלו וברצון שלו להיות בטיק-טוק לבין זה שנטיל רגולציה על החברות האלה

גבי פורטנוי:  יש דוגמה מצוינת, ארצות הברית לדעתי, הטילה צו נשיאותי, אם אני לא טועה אל תתפסו אותי גם פה על ההגדרה המשפטית, אבל אל מול טיקטוק

גבי פורטנוי:  שוב, במלחמה שלהם אל מול סין אסרו על השימוש בטיקטוק, שאלה שצריך לדון עליה, אני מסכים איתה

עמית הלוי: אני לא דיברתי על לאסור, כי גם להם יש אחריות, יש לדון מה אנחנו משיתים עליהם ומה עליהם, אבל גם להם יש אחריות

עמית הלוי:  לנו יש אחריות גם על הצרכן הרגיל, לא רק על אסדות הגז, שהוא לא יפגע, זה לא עניין של פרטיות, להיפך כדי לשמור על הפרטיות שלו, של האדם הפרטי שלא ייפגע בכרטיס האשראי שלו מפני תוקפי סייבר

עמית הלוי:  אני אומר, האחריות הזאת, ככל שהמתקפות האלה עוברות דרך רשתות חברתיות מותר לנו ואף חובה עלינו גם לדרוש מהרשתות הללו, לקבל על עצמן הגנה מהסוג הזה או לקבוע רגולציה כזו או אחרת

עמית הלוי:  מה קורה? מי צריך לשלם על זה? המדינה? פייסבוק או שנינו? ואיך ומה ומו?     

גבי פורטנוי: גם פה קורים דברים מצוינים, משרד המשפטים, בשיח עם הרשתות האלה בצורה מאוד צמודה, וכשמזהים מסר פוגעני כנגד מדינת ישראל, יש יכולת לבוא וליצר שיח איתם ולהוריד את העמוד הזה או את הדף הזה בקבועי זמן מאוד מהירים

עמית הלוי: היום יש להם הגנה נגד מתקפות סייבר לרשתות עצמן? אם מישהו רוצה לגנוב את כרטיסי האשראי?     

גבי פורטנוי: כן

גבי פורטנוי:  יש הגנה מהטובות בעולם

ליאת גורפינקל: אני רגע רוצה להשלים את מה שנאמר כאן

ליאת גורפינקל:  השיח מתקיים עם הונדורים הגדולים

ליאת גורפינקל:  זאת אומרת, אנחנו מנהלים את השיח לא אנחנו מערך הסייבר, אלא האורגנים בממשל מי שמוביל את השיח זה מחלקת סייבר פרקליטות המדינה ויש שיח

ליאת גורפינקל:  הבסיס הוא בסיס של שיח וולונטרי, זה צריך בעצם לקיים אחד מיסודות העבירה במדינת ישראל, וזה צריך לענות לתנאי מדיניות אותן חברות ואז פונים ובעצם מבקשים להסיר תכנים שהם פוגעניים, זה לא בתחום המנדט שלנו

עמית הלוי: אני אומר לחייב אותם לפני שזה קרה

גבי פורטנוי: אז אני אומר לך מול החשכ"ל, החוזה שחתמו אל מול גוגל ואמאזון זה מאוד ייחודי בעולם

גבי פורטנוי:  העולם לומד ממנו ומרכיב הסייבר שבו הוא מרכיב מאוד מאוד משמעותי

עמית הלוי: תבין שזה לא רגולציה, זה חוזה

עמית הלוי:  מהלכים משפטיים וסטנדרטים ציבוריים, אם אני עושה איתך חוזה, זה ברור שזכותי לעשות מה שאני רוצה בחוזה, בחלק שלי בחוזה

עמית הלוי:  פה אנחנו מדברים לא על חוזה בין המדינה לבין גוגל או אמאזון, פה אנחנו מדברים על מצב שהאם נכון להטיל רגולציה בלי חוזה?     

גבי פורטנוי: אז אני אגיד לך, יש פרדיגמות מהעולם הפיזיקלי שאתה יכול למתוח אותם לממד הסייבר שהוא יציל אדם, שהוא ממד אחד, יש דברים שיצטרכו פרדיגמות חדשות

גבי פורטנוי:  אני ממליץ לנו רגע לבוא ולהסתכל, לפעמים המילה חוזה היא טובה יותר מרגולציה, לא יודע אם במקרה הזה, אבל שווה לדון בזה

ליאת גורפינקל: במקרה הזה ההסדרה החוזית היא מאוד חזקה

ליאת גורפינקל:  מבינים את המשמעויות והחברות התגייסו בצורה ממשית עד כדי הקמת חברה בת בישראל, זאת אומרת יש לזה משמעויות

ליאת גורפינקל:  אנחנו מנסים לבחון, העולם משתנה, ובתי סייבר זה כבר לא אותו עולם, השחקנים הם שחקנים אחרים

עמית הלוי: אנחנו נציגי מדינת ישראל חותמת חוזה עם גוגל, זכותה לכתוב בחוזה, וטוב שעשיתם את החוזה הכי טוב שבעולם שה-regent כאן הכל טוב ויפה

עמית הלוי:  אנחנו מדברים על מצב שאני כאזרח חותם חוזה עם מרק צוקרברג, זה מה שעושים כולם, כללי המדינה הוא מחליט עליהם, אבל מדינת ישראל לא עוזרת לי כאזרח, להטיל רגולציה על מר צוקרברג, באופן שאני לא אפגע, אז אם זה נכון גם בתחום פגיעה בפרטיות, לא רק בפרסום אלא גם בכרטיסי אשראי והסוג הזה, ברור שמדינת ישראל תחיל עליהם רגולציה, לא חוזה של המדינה מולם, אלא רגולציה, אפשר להשתמש במינוח כזה או אחר אבל בגדול זו רגולציה שהמדינה צריכה לשקול אותה כדי להגיע לאזרחים, גם מול רשתות וכל מי שפועל במרחב הדיגיטלי

עמית הלוי:  המרחב הדיגיטלי הוא לא הפקר כמו המרחב הפיזיולוגי

טל שביב: אני אנסה לדבר למרות שאני קופאת מקור פה בוועדה הזו

טל שביב:  קוראים לי עו"ד טל שביב אני יועצת משפטית של החברה למשק וכלכלה של השלטון המקומי, ואני באה טיפה לתת כאן את הפריזמה של השלטון המקומי, כי היינו צריכים לתת מענה ופתרון לרשויות המקומיות, ואנחנו כגוף ביצועי של השלטון המקומי אנחנו מתעסקים עם מכרזים

טל שביב:       אנחנו לאחרונה פרסמנו מכרז משותף עבור כל הרשויות המקומיות במדינת ישראל, למיגון יחידות הקצה של כל עובדי הרשויות וכל מי שעושה שימושים במחשוב של הרשויות

טל שביב:  אנחנו יודעים שיש שם אפס מידע על אנשים, גם שפרצו לתשתית של שירביט, ולקחו משם מידע על שופטים או אנשי ביטחון בגלל שהם זכו במכרז המרכזי של המדינה בביטוחי רכב, אז, בואו, בסוף יש אנשים עם רגישויות, הרשויות המקומיות גם מחזיקות במידע כזה, ויש גם דו"חות מבקר המדינה מ-2012 לא אחת, ובכל שנה הוא מתריע

טל שביב:  אני דווקא חושבת שדוחות מבקר המדינה זו תוכנית העבודה שלנו

טל שביב:       אז באנו וניסינו ככה לתת איזשהו פתרון בהיעדר פתרון ממשרד הפנים של רגולציה, כלומר, רשות מקומית, אם זה לא יהיה בסדרי עדיפויות שלה למגן את יחידות הקצה, ולא יהיו תקציבים ולא תהיה רגולציה, ולא יהיה פיקוח ולא תהיה בקרה

טל שביב:  איזה incentive יש בכלל לעבוד בזה? או להשקיע משאבים בזה? אז רשות מקומית, בסוף עם כל המשימות שיש לה בתוכנית העבודה שלה, היא בסוף בסוף היא תגיע לזה בסוף

טל שביב:  אוקיי, כשזה יקרה אז זה יקרה וכולם יתעוררו והכל טוב ויפה

טל שביב:       וגם לגבי תשתית הענן ששם זה עלויות מטורפות וגם על זה צריך לתת תקציבים ולשים את זה בסדרי עדיפויות וגם צריך שתהיה אחידות, איזושהי אחידות, כי כל אחד מדבר בקול אחר, משרד ראש ממשלה בקול אחר, הרשות להגנת הפרטיות בקול אחר, מבקר המדינה בקול אחר

טל שביב:  אני באתי משירות המדינה, עבדתי 17 שנים בשירות המדינה, הייתי יועצת משפטית של רשות המים, ואני יכולה להגיד לכם שבסדר, גלגלי הצדק נעים לאט ובסדר ואני מתחברת לכל מה שאמר פה

טל שביב:       מה שחסר כאן זו רגולציה

טל שביב:  יש פה גופים שמוזנחים, בסוף זה משתרשר לתושבים, לילדים שלנו, למשפחות שלנו ,למידע שלנו

טל שביב:  אנחנו כבר לא פרטיים בשום מקום

טל שביב:  אנחנו, במעט שאנחנו יכולים לעשות הבאנו תקציבים של 20 מיליון שקלים, תקציבים של שלטון מקומי, יושב הראש חיים ביבס החליט שאין לו שום כוונה לשבת מנגד ולראות את החשיפה שיש לרשויות בפערי תשתית, ואני לא מדברת על תל אביב, אני לא מדברת על חיפה, אני מדברת על הפריפריה

טל שביב:  וגם עיריית תל אביב ככל הנראה תשתמש במכרז שמשכ"ל פרסמה

טל שביב:  אז אני רק רוצה לומר שאנחנו מרגישים לבד, עשינו את המהלך הזה כמובן בשיתוף פעולה עם הרגולציה, אבל ככל שתקדימו ותסדירו את כל הרגולציה, פיקוח ובאמת תביאו גם תקציבים לעניין הזה, אז ככה אנחנו נשמור על שלום התושבים

טל שביב:  אז תודה על העבודה החשובה

צביקה פוגל: בסדר הערתך נרשמה

צביקה פוגל:  5 דקות הפסקה

צביקה פוגל: אני מתנצל על ההפסקה

צביקה פוגל:  אנחנו ממשיכים

צביקה פוגל:  ירון מל"ל בבקשה

צביקה פוגל:  יש עוד מישהו שרוצה לדבר?     

ירון יונגמן: החשיבות של הגנת סייבר אקטיבית היא ברורה

ירון יונגמן:  אני רוצה רק להדגיש ולומר שבמקביל למידול עצום במגוון האיומים, גם מצד אויבים וגם מצד יריבים וגם מצד גופים אזרחיים כמו תוקפים של קבוצות פשיעת סייבר, עם ההתקדמות הטכנולוגית גם הפלטפורמות מאפשרות תקיפות רבות יותר

ירון יונגמן:  רק אני יכול לציין את המעבר לרכבים אוטונומיים, והדוגמאות הן אינסופיות, אז צריך לקחת בחשבון שזה משני הצדדים מחדד לנו את החשיבות של הגנת הסייבר לביטחון הלאומי

ירון יונגמן:      מערך הסייבר הוא בעצם מגן על המשק ומגן על תשתיות התקשורת המחשובית בלי להתייחס לתכנים עצמם, ומכאן חשיבותו הרבה גם לרציפות ולהמשכיות התפקודית

ירון יונגמן:  וכל זה מחדד את הפער העצום שיש לנו ברגולציה לעומת מדינות מערביות אחרות, ואנחנו בפיגור מאוד גדול, הוא פער מסוכן

ירון יונגמן:  והפער הרגולטורי הזה הוא חייב להיסגר גם כדי להסדיר את הסמכויות של מערך הסייבר הלאומי, וגם כדי לאפשר סמכויות רחבות יותר של אכיפה ובקרה על הרגולטורים עצמם

ירון יונגמן:       ולכן, אני קודם כל מברך כעל הכינוס של הוועדה הזו ועל הצגת הנושא כאן, אני חושב שהמסר המרכזי לוועדה הוא הסיוע של הכנסת בחקיקה כמה שיותר מהירה של חוק הסייבר המעודכן, כי מערך הסייבר עשה פה עבודה מאוד יפה ומתקדמת עם יתר גופי הביטחון והגופים הרלוונטיים שבאמת נותנים פה כתף כדי לחשוב על מענה לאומי טוב יותר ולכן הטיוטות המעודכנות שלו צריכות להיות מקודמות כמה שיותר מהר

ליאור מרקוביץ': אני ליאור מרקוביץ מנהל אגף היערכות לחירום וסייבר מגזרי של משרד התקשורת

ליאור מרקוביץ':  אנחנו עובדים מאוד צמוד עם מערך הסייבר ועם השב"כ

ליאור מרקוביץ':  יש כ-10 חברות תקשורת גדולות שמונחות על ידי השב"כ והם בכל ההסדרה והקמת המערך, נשארו מוגדרים ומונחים על ידי השב"כ על פי חוק הסדרת הביטחון בגופים ציבוריים

ליאור מרקוביץ':  חברות גדולות כמו בזק, הוט וכדומה

ליאור מרקוביץ':       המשרד רואה חשיבות בנושא הסייבר, והקמנו יחידת סייבר מגזרית, רק לאחרונה, ואפרופו רגולציה יש נספח סייבר ברישיונות של חברות התקשורת שמחייב אותן להיערך לאירוע סייבר, לנהל אירוע סייבר ולדווח למשרד כשיש אירוע סייבר כשיש פגיעה בלקוחות יותר מעניינים אותנו הדיווחים האלה

ליאור מרקוביץ':  וחוץ מזה יש לנו כבר שלוש שנים מרכז ניתוק שיושב בבאר שבע

ליאור מרקוביץ':  המרכז שלנו יושב בבאר שבע ונהנה מעבודה במסדרון, ההפריה ההדדית בין המגזרים נותנת benefit מדהים

ליאור מרקוביץ':       אנחנו כרגע עובדים במערך, במרכז ניטור בצורה וולונטרית, חברות מתחברות אלינו מתוך רצון ומתוך הבנה של היתרון של גוף שרואה את כל המגזר ויודע להתריע לגוף מסוים, אם יש אירוע בגוף אחר

ליאור מרקוביץ':  זה הרעיון ואנחנו לאט לאט בסיוע של המערך, ומתקדמים לפלטפורמה מתקדמת יותר שתיתן לנו מרחב יותר גדול ותמונת מצב יותר גדולה, כך שאנחנו מבינים את החשיבות של משק התקשורת בשביל זה אנחנו שם

צביקה פוגל: אם אני מבין נכון את מה שאתה אומר, אז יש גם רצון של הגורמים של החברות להתחבר

ליאור מרקוביץ': בסוף אנחנו רגולטור של המשק

ליאור מרקוביץ':  החברות, שבמידה מסוימת, חוששות מאיתנו כי אנחנו יודעים לתת קנסות ודברים כאלה, אז יש פה איזה חשש, אנחנו פה בכובע הטוב, אנחנו פה מסתכלים עליהם ועוזרים להם, ויש כאלה שקצת חוששים מזה ועדיין לא אצלנו

גבי פורטנוי: אז אני, החוויה שלי היא אחרת

גבי פורטנוי:  בסוף, בשיח, הם מבינים, אתה כשאתה חברה אתה רואה את מה שהחברה רואה, מקבלים שכבת הגנה אפרופו טילים, נוספת של הסקטור ומעליה שכבת ההגנה המדינתית, בסוף המידע שיש לנו כמדינה על אויבים, על יכולת לבוא ולהתריע, על טרנדים וכו', זה שווה הרבה מאוד כסף וזה גם מידע שהם לא יכולים להגיע אליו

גבי פורטנוי:  ולכן, תקשורת למעלה ולמטה והפוך, הם מבינים היטב ולכן הם התחברו

יוסי שריד: שלום, שבי יוסי שביט ראש יחידת הסייבר במשרד להגנת הסביבה

יוסי שריד:  אנחנו בעצם אחראים, מנחים, מפקחים, עושים בקרה וגם אכיפה חזקה מאוד ל4,200 גופים במשק

יוסי שריד:  אני אסיט טיפה את הדיון מנושא של שמירת מידע, ואבטחת מידע וזליגת מידע, אני מדבר על מפעלים מסוכנים שנמצאים ברחבי ישראל, שמה שמשותף לכולם שמכילים חומר מסוכן, אם זה חומרים רעילים, נפיצים, דליקים, שמחוברים למערכות מחשוב

יוסי שריד:  השכנים שלנו בצפון כבר אמרו בעבר שהפצצות נמצאות במרכזי אוכלוסייה במדינת ישראל, והם צודקים, וכל מה שנשאר זה להפעיל את הטריגר

יוסי שריד:  ואין נכון מזה

יוסי שריד:       אנחנו עושים פעילות מספר שנים, אנחנו בעצם זרוע מקצועית, ביצועית של מערך הסייבר, עובדים בצמוד למערך הסייבר, חלק מכיפת הסייבר שגבי דיבר עליה אל מול המפעלים

יוסי שריד:  האתגרים מאוד גדולים כי צריך להבין שהמפעלים האלה שהוקמו לפני 30-60 שנה הוקמו כדי לייצר ולא בשביל להגן בסייבר על עצמם

יוסי שריד:  ואנחנו רואים באמת מערכות מאוד מיושנות, אני מדבר על לפני 5-6 שנים, המצב היום הרבה הרבה יותר טוב

יוסי שריד:       אנחנו בעצם השתמשנו בכלי מאוד חזק שיש למשרד להגנת הסביבה, שזה היתר רעלים

יוסי שריד:  כל המפעלים האלה מקבלים היתר רעלים אחת לשנה, ובעצם התנאי לקבלת היתר רעלים לחלק מהמפעלים זה העלאת חוסן בסייבר

יוסי שריד:  התחלנו ברגולציית סייבר מאוד קשוחה ביוני 2020 עם המון חששות יחד עם התאחדות התעשיינים, יושב פה משמאלי, בשיתוף פעולה, כי מצד אחד לא רצינו להכביד על המפעלים יותר מידי לייצר, מצד שני כן רצינו להעלות את החוסן

יוסי שריד:  יצאנו באיזושהי רגולציה, והבנו שהיא נכונה והיא טובה

יוסי שריד:       בתחילת שנה שעבר הרחבנו את הרגולציה ל-1,000 מפעלים נוספים

יוסי שריד:  זאת אומרת על פי כללי הרגולציה אנחנו יכולים להפעיל אותה על 1,000 מפעלים ואנחנו עושים את זה בהדרגה

יוסי שריד:  כאשר הפעילויות לשנה זו, שאנחנו מתכננים לעשות, זה בעצם להרחיב את הרגולציה הזו כמה שיותר מהר

יוסי שריד:  הזמן פועל לרעתנו, אנחנו מבינים את זה, אנחנו צריכים למגן את המפעלים האלה כמה שיותר מהר

יוסי שריד:      הפעילות השנייה, זה בעצם הקמת SOC תעשייתי

יוסי שריד:  אנחנו מספר שנים מפנטזים לעשות את זה

יוסי שריד:  בסופו של דבר למערך הסייבר הגיע בשנה שעברה גבי ונתן דחיפה אדירה בעיקר בניהול תקציבי, ויחד, שני המשרדים בדחיפה משותפת הולכים להקים SOC תעשייתי

יוסי שריד:  אני מאמין שה SOC הזה יגדל עם השנים

יוסי שריד:  יש לו פוטנציאל של מאות גופים ומפעלים

יוסי שריד:  חשוב להדגיש שחלק גדול מהמפעלים האלה הם גם מפעלי מזון שהם חיוניים למדינת ישראל, יש גופי תחבורה כמו נמלים, יש גופי מים, יש גופים ביטחוניים, תעשיית semi-conductor, אפשר לומר שבעצם כל התעשיות בארץ בסופו של דבר מחזיקות היתר רעלים, כי בסוף כולם מחזיקים חומרים מסוכנים, אפילו מפעלי מזון כמו שטראוס, תנובה, אוסם וכדומה מחזיקים אמוניה

יוסי שריד:  נמלים, אנחנו מבינים שמחזיקים חומרים מסוכנים בכמויות אדירות, מפעלים ביטחוניים וכו', אז אנחנו בעצם המטרה שלנו להקים את ה-SOC הזה

יוסי שריד:      פן שלישי בכל הפעילות, דיברנו על כאן, נושא של הכשרות

יוסי שריד:  אנחנו מבינים שיש פה עניין של הון אנושי והכשרות של המשק

יוסי שריד:  אנחנו יזמנו פתיחת קורס סייבר לתעשייה, מביאים אנשים מתוך המפעלים, מהנדסי בקרה, אנשים מרצפת הייצור, hard core מהנדסים, חבר'ה טובים, מכשירים אותם, מכניסים לפחות בין מחזור אחד לשניים בשנה, ב-30 באפריל נפתח המחזור החמישי

יוסי שריד:  אני חייב לומר שכל מחזור כזה, מצטרפים 50 איש

יוסי שריד:  המחזור מתמלא במהירות, המחיר הוא סמלי, בעצם העלות היא אנחנו נותנים את זה בחינם, התאחדות התעשיינים גובה איזשהו סכום סמלי, ואנחנו מוציאים למשק בין 50-100 אנשים שחוזרים, מבינים את האיומים, מבינים מה הם צריכים לעשות והם בעצם השגרירים שלנו בתוך התעשייה

יוסי שריד:  עד כאן

שרון גל: אדוני יושב הראש, תודה על הזמן

שרון גל:  אני רון גלמה, אני דירקטור פורום חברות הסייבר הישראלי בתוך התאחדות התעשיינים, בהובלתו של ליאור פרנקל

שרון גל:  הפורום קם לפני שנתיים על מנת לתת מענה למפעלים ותעשיות בישראל

שרון גל:  וכמו שיוסי כמובן הזכיר, אנחנו עובדים בשיתוף פעולה עם המשרדים הממשלתיים, ובמיוחד עם המשרד להגנת הסביבה, וכמובן עם מערך הסייבר שלאחרונה הוצאנו סקר אל תוך התעשייה על מנת לראות מה התעשייה חושבת על מוגנות סייבר

שרון גל:       אני יכול להגיד לך שלא נדהמנו לגלות שלא כולם משקיעים בזה את זמנם, ורק כשהמקל מגיע, הוא מגיע עם הרבה מאוד כוח, ואנחנו לא רוצם להגיע למצבים האלה

שרון גל:  וכן, רגולציה תעזור מאוד מאוד לתעשייה, ואנחנו בעד, ואנחנו נשמח להיות חלק מאוד פעיל בעניין הזה, ואנחנו כאן לרשותכם

שרון גל:  זה באמת זמן טוב להגיד תודה למערך הסייבר על השיתוף פעולה ואנחנו מצפים להגדיל אותו גם

קובי כהן: בוקר טוב לכולם, קובי כהן ממשטרת ישראל

קובי כהן:  אני שייך לחטיבת הסייבר במשטרת ישראל

קובי כהן:  ורציתי להתייחס קודם כל לשיתוף הפעולה שהמשטרה זוכה לו ממערך הסייבר הלאומי בהרבה מאוד תחומים ומישורים, החל בפן האופרטיבי-מבצעי שזה בחילופי מידע, מודיעין ובדברים אופרטיביים שמתנהלים במשותף, עובר לשיתופי פעולה בתחום של בניין הכוח, החל מהדרכות והכשרות של כוח אדם, דרך בניית אסטרטגיה משטרתית שאנחנו עושים ביחד עם מערך הסייבר ובסיוע שלו, כל התחום של מודעות והסברה שאנחנו עושים במשותף לטובת האזרחים והחברות בישראל, כדי להגדיל ולהגביר את החוסן של האוכלוסייה בישראל, ושל החברות מפני מתקפות סייבר

קובי כהן:       אני מברך על היוזמה של מערך הסייבר לרכז את כל בעלי העניין הרלוונטיים להתמודדות עם פשיעת סייבר תחת קורת גג אחת

קובי כהן:  אנחנו חושבים שזה מאוד מאוד אפקטיבי, מאוד חשוב, הפעילות הזו של מערך הסייבר, לקחת את היוזמה, לאסוף את בעלי העניין, להושיב אותם יחד במקום אחד בבאר שבע, זה עושה שינוי, ואנחנו מרגישים את זה כשינוי לטובה

קובי כהן:  ושאפו גדול למערך

קובי כהן:  מילה אחרונה לגבי הצורך ברגולציה, אני מצטרף לכל מה שנאמר כאן, לא יכול להיות שאין חוק שנותן סמכויות למערך, אין רגולציה שמפקחת, זה חוסר גדול מאוד שצריך לגשר עליו בהקדם האפשרי

קובי כהן:  תודה

איילת לוי נחום: אתם מדברים פה הרבה על רגולציה

איילת לוי נחום:  יש צפי מבחינתכם מתי זה אמור להגיע כאן לשולחן הכנסת?     

ליאת גורפינקל: אנחנו מאיצים את העבודה מכיוון שבאמת כמו שנאמר כאן, אנחנו חייבים להתקדם כמה שיותר מהר, מבחינתנו, כל יום שאין כבר איזושהי טיוטה אנחנו בעצם בהליכה לאחור

ליאת גורפינקל:  התהליך הוא גיבוש טיוטה ומכיוון שאנחנו עובדים בשיתוף פעולה עם הרגולטורים, אנחנו נצא לסבב בזק מול הרגולטורים כדי לטייב ולענות על הצרכים, ומשם זה כבר בתקווה שזה יעלה לממשלה

גבי פורטנוי: אז שוב, אני רוצה עד הקיץ להעמיד משהו

צביקה פוגל: חברים, אני נאלץ פה לעצור, ולהודות לכם על המאמץ להגיע לפה היום

צביקה פוגל:  וגבי, תודה רבה על הסקירה, לך ולצוות שלך, זה בהחלט משהו חשוב

צביקה פוגל:  תראו, אין שום ספק שהאיום הזה ילך ויתגבר

צביקה פוגל:  בגלל הפוטנציאל שיש לו למי שרוצה להסב נזקים או לתקוע תהליכים או לפגוע בטכנולוגיות, בהחלט מרחב הסייבר הוא מרחב שאין לו דם, אין לו עשן, אין לו אש, מה שמאוד רלוונטי בימים האחרונים לצערי הרב, ולכן, הוא כנראה מאוד פופולרי להפעלה

צביקה פוגל:  הרבה אנשים תלויים ביכולת השכלית שלהם, ולא בכלי הנשק שאיתו אנחנו צריכים להסתער, ולכן אני מניח שאיום הסייבר ימשיך להוות איזשהו מוקד עיסוק של כולנו

צביקה פוגל:       אני מאוד שמח לשמוע על היכולות של המערך, ועל ההגנה שהולכת ומתממשת פה

צביקה פוגל:  אהבתי את הדימוי של הכיפה, בהחלט משהו שמדבר אלינו בשפה משותפת, לא רק לדתיים או לחרדים בינינו, אלא גם לאלה שמדברים בשפה של כיפת ברזל

צביקה פוגל:  אנחנו נצטרך להשלים עוד קצת ידע בתחומים האלה, בעיקר עם משטרת ישראל וגורמי המודיעין האחרים, להיכנס קצת יותר לעומק לדברים אחרים שמגיעים לעולם הסייבר, אבל את זה נראה איך אנחנו עושים בדרך אחרת

צביקה פוגל:  אני רוצה לומר לכם שאנחנו, הוועדה ברשותי, ברשותכם, תגידו במה אפשר לעזור לכם

צביקה פוגל:  גם בתחומים התקציביים שדיברו עליהם, כולל ברשויות המקומיות, גם לכם, גם בתחומי החקיקה, תנצלו את זה

צביקה פוגל:  אנחנו גורם מפקח מבקר, אבל אנחנו גם יודעים לעזור

צביקה פוגל:  אז תנצלו את זה כי חשוב מאוד שנוביל את התהליכים האלה

צביקה פוגל:  אני מניח שהמל"ל ייתן לנו גיבוי שמקומות שצריך לטובת העניין ונניע את זה הלאה, המערך הזה חשוב ואמרת בקיץ, אז יש לנו יעד למפגש הבא

צביקה פוגל:  תודה רבה לכולם